மர வரிசை

மர வரிசை அல்லது மரக் கோடு (tree-line or timberline) வட துருவம், தென் துருவம், மற்றும் ஆல்ப்ஸ் போன்ற பிரதேசங்களில்  மரங்கள் வளரக்கூடிய விளிம்புப் பகுதியாகும். மர வரிசைப் பகுதிகளுக்கு அப்பால் மரங்கள் வளர்வதில்லை.    ஏனெனில் அப்பகுதியில் மிக மோசமான  குளிர் அல்லது கடும் வெப்ப நிலை கொண்ட தட்பவெப்பம் கொண்டிருப்பதால் மரங்கள் வளர இயலாது.

சூழலியல் மற்றும் நிலவியல் கொள்கைகளின் படி, மர வரிசைகள்  பல வகையாக விளக்கப்படுகிறது. அவைகள் முறையே:
 ஆர்க்டிக் மர வரிசை (Arctic tree-line)  வடதுருவத்தின் தூர வடக்கில் அமைந்த  தூந்திரப் பகுதிகளில் மிகக்கடுமையான குளிர்நிலையும், உறைபனிக்கட்டிகளும் கொண்டிருப்பதால் இப்பகுதிகளில் மரங்கள் வளர்வதில்லை. மாறாக பாசிகள், புல், புதர்கள் மட்டுமே வளரக்கூடியதாகும்.
  அண்டார்க்டிக்கா மர வரிசை (Antarctic tree-line) தென் துருவத்தின் தூர தெற்கில், மேட்டு நிலங்களில் வளரக்கூடிய மர வரிசையாகும்.
 அல்பைன் மர வரிசை (Alpine tree-line): ஆல்ப்ஸ் மலைத்தொடர்களின் மிக உயரமான பகுதிகள், ஆண்டு முழுவதும் கடும் குளிரும், தரைப்பகுதிகள் உறைபனி மூடிக் கொண்டிருப்பதால் இப்பகுதிகளில் மரங்கள் வளர்வதில்லை. மர வரிசைக்கு  மேல் அமைந்த பகுதியில் ஆல்ப்ஸ் தட்பவெப்பம்  நிலவுகிறது.
 வெளிப்பாடு மர வரிசை (Exposure tree-line): கடற்கரை பிரதேசங்கள் மற்றும் தனிமைப்படுத்தப்பட்ட மலைப்பகுதிகளில், வலுவான காற்று வீசுவதின் காரணமாக மரங்கள் வளர்வது தடை செய்யப்படுகிறது.
 பாலவன மர வரிசை (Desert tree-line):  மிகமிகக் குறைவான மழை பொழியும் பாலைவனப் பகுதிகளில் மரங்கள் வளர்வதில்லை.
நச்சு மர வரிசை (Toxic tree-line):எரிமலை குழம்புகள் வெளிப்படுத்தும் நச்சு வாயுக்கள், நச்சு வேதிப் பொருட்கள் சூழ்ந்த மலைப்பகுதிகளிலும், உப்பு நீர் கொண்ட சாக்கடல் மற்றும் பெரிய உப்பு ஏரி பகுதிகளில் சுற்றுச்சூழல் மாசுபாடுவதால் மரங்கள் வளர்வதில்லை.
ஈரப்பத மர வரிசை (Wetland tree-line): உவர் நீர் கொண்ட சதுப்புநிலம் மற்றும் நீர்த்தடம் கொண்ட ஈரப்பதம் மிக்க நிலங்களில் ஆக்சிசன் மிகவும் குறைவாக இருப்பதால் மரங்கள் வளர்வதில்லை. உவர் நீரையும், குறைந்த ஆக்சிசனைக் கொண்டு வளரும் குட்டையான அலையாத்தித் தாவரங்கள் மட்டுமே இவ்வகையான நிலங்களில் வளரும் தன்மைக் கொண்டது.

வழக்கமான மர வரிசை இனங்கள்  
 
 தகுரியன் லார்ச் (Dahurian Larch)  மர வரிசை
 நரி வால் பைன் மர வரிசைகள் (Foxtail Pine) 
 பைனஸ் லாங்கியா  (Pinus longaeva) 
 பைனஸ் அரிஸ்டாடா (Pinus aristata) 
 பைனஸ் கல்மினிகோலா (Pinus culminicola) 
 பைனஸ் பியுசு (Pinus peuce) 
 பைனஸ் அல்பிகௌலிஸ் (Pinus albicaulis) 
 சுவிஸ் பைன் மரங்கள் 
 மலை பைன் மரங்கள் (Pinus mugo)
 பனிக்கோந்து மரங்கள் (Eucalyptus pauciflora)  (Hartweg's Pine) (Pinus hartwegii)

அல்பைன் மர வரிசைகள் கொண்ட பகுதிகள்

ஆர்டிக் மற்றும்  அண்டார்டிகா மர வரிசைகள்  
ஆர்டிக் மற்றும் அண்டார்டிக்கா துருவப் பகுதிகளின் மர வரிசைகள், புவியியல், ஆற்றுச் சமவெளிகள், கடல் நீரோட்டங்கள் பொறுத்து, துருவ மரவரிசைகள் மாறுபடுகிறது.

இதனையும் காண்க
 கோப்பென் காலநிலை வகைப்பாடு
 மான்ட்டேன்
  தூந்திர தட்பவெப்பம்
 துருவத் தட்பவெப்பம்
 அல்பைன் தட்பவெப்பம்

மேற்கோள்கள் 

 Arno, S. F. & Hammerly, R. P. 1984. Timberline. Mountain and Arctic Forest Frontiers. The Mountaineers, Seattle. 
 Ødum, S. 1979. Actual and potential tree-line in the North Atlantic region, especially in Greenland and the Faroes. Holarctic Ecology 2: 222-227.
 Ødum, S. 1991. Choice of species and origins for arboriculture in Greenland and the Faroe Islands. Dansk Dendrologisk Årsskrift 9: 3-78.
 Beringer, J., Tapper, N. J., McHugh, I., Lynch, A. H., Serreze, M. C., & Slater, A. 2001. Impact of Arctic treeline on synoptic climate. Geophysical Research Letters 28 (22): 4247-4250.

மரங்கள்
சூழலியல்
ஆர்க்டிக்
அண்டார்க்டிக்கா
இமயமலைத் தொடர்
அலாஸ்கா
சைபீரியா
கியூபெக்